ഹീരയുടെ കുഞ്ഞു നരേന്ദര് ന്യൂഡല്ഹി : നരേന്ദ്രമോദിയുടെ ഏറ്റവും വലിയ ദൗര്ബല്യങ്ങളിലൊന്നാണ് മാതാവ് ഹീരാ ബെന്. സമയം കിട്ടുമ്ബോഴെല്ലാം അമ്മയ്ക്കരികിലേക്ക് ഓടിയെത്താന് ശ്രമിക്കാറുണ്ട്. പ്രധാനമന്ത്രിയായി ഡല്ഹിയിലേക്ക് സ്ഥിര താമസമാക്കിയതോടെ, വിശേഷ ദിവസങ്ങളില് മോദി തിരക്കെല്ലാം മാറ്റിവച്ച് മുടങ്ങാതെ അമ്മയുടെ അരികിലെത്തും നരേന്ദര്.100 വയസുള്ള മാതാവ് ഹീരാബെന് ഇളയ മകന് പങ്കജ് മോദിക്കൊപ്പം ഗുജറാത്തിലെ ഗാന്ധിനഗറിലുള്ള വീട്ടിലാണ് താമസം. ആര്ഭാടങ്ങളൊന്നുമില്ലാതെ ഇഷ്ട വിഭവമൊരുക്കി കാത്തിരിക്കുന്ന അമ്മയ്ക്കൊപ്പം നിറ സ്വാദോടെ നരേന്ദര് ഭക്ഷണം കഴിക്കാറും. മോദി പലപ്പോഴും തന്റെ ഇഷ്ടഭക്ഷണമായി പറഞ്ഞിട്ടുള്ള ഗുജറാത്തിന്റെ തനത് രുചിയായ താലി മീല്സ് പിറന്നാള് ദിനത്തില് അമ്മ മകന് വേണ്ടി തയ്യാറാക്കും. ബസ്മതി റൈസ്, പൂരി, പരിപ്പ്, പപ്പടം, പച്ചക്കറി കറികള്, മോര്, മധുരം, പലതരം ചട്ണികള് എന്നിങ്ങനെ പോകും താലി മീല്സിലെ വിഭവങ്ങള്. മോദിയുടെ ഇഷ്ടവിഭവമായ കിച്ച്ഡിയും ഉണ്ടാകാറുണ്ട്. വഴുതനങ്ങയും ഉലുവയിലയും ചേര്ത്ത കറി, മധുരവും പുളിയും കലര്ത്തിയുള്ള പരിപ്പ്, വെണ്ടയ്ക്ക കറി, ഉരുളക്കിഴങ്ങും തക്കാളിയും കൊണ്ടുള്ള കറി ഇങ്ങനെ മലയാളികളുടെ രുചിഭേദങ്ങളില് നിന്ന് ഏറെ വ്യത്യസ്തമായാണ് താലി മീല്സ്. ഭക്ഷണ ശേഷം പതിവ് സമ്മാനമായി മകന് പോക്കറ്റ് മണി നല്കാനും ഹീരാ ബെന് മറക്കാറില്ല. 69ാം പിറന്നാളിന് നല്കിയ അഞ്ഞൂറു രൂപയടക്കം ഇതുവരെ അമ്മ നല്കിയ സമ്മാനങ്ങളെല്ലാം നിധി പോലെ സൂക്ഷിക്കാറുണ്ടെന്ന് അദ്ദേഹം ഒരഭിമുഖത്തില് പറഞ്ഞിരുന്നു. അമ്മയാണ് തന്റെ സ്വകാര്യ ആവശ്യങ്ങള്ക്കുള്ള പണമെല്ലാം നല്കാറെന്നും അദ്ദേഹം വ്യക്തമാക്കിയിരുന്നു. തിരക്കുള്ള നേതാവും പ്രധാനമന്ത്രിയുമെല്ലാമായി നിറഞ്ഞു നില്ക്കുമ്ബോഴും പിറന്നാള് ദിനത്തില് അമ്മയോടൊപ്പം ഭക്ഷണം കഴിക്കാന് മോദി മറക്കാറില്ല.